અમદાવાદ: આપણા અમદાવાદને દેશનું પ્રથમ વર્લ્ડ હેરિટેજ સિટી બનવાનું ગૌરવ યુનેસ્કોએ આપતાં અમદાવાદીઓ હરખાયા છે. મ્યુ‌નિસિપલ કોર્પોરેશન દ્વારા કાંકરિયા ખાતે ભારે આતશબાજી સાથે વર્લ્ડ હે‌િરટેજ સિટી બન્યાની ઉજવણી કરાઇ હતી. કાંકરિયા તળાવમાં શાસકોએ ગરબા રમીને આનંદ વ્યક્ત કર્યો હતો. શહેરને વર્લ્ડ હે‌િરટેજ સિટીનો દરજ્જો અપાવવામાં મહત્ત્વનું સ્થાન ભજવનાર પોળ સંસ્કૃતિ પણ સન્મા‌િનત થઇ હોઇ પોળમાં પણ લોકોએ મીઠાઇ વહેંચીને પોતાની ખુશાલી દર્શાવી હતી. શહેર હે‌િરટેજ સિટી બન્યું. પરંતુ પોળની સંસ્કૃતિ ગેરકાયદે બાંધકામોના કારણે જોખમમાં મુકાઇ રહી છે. અમદાવાદ મ્યુનિસિપલ કોર્પોરેશનના સત્તાવાળાઓએ પોળના પુરાતન શૈલીના મકાનને બચાવવા નક્કર પગલાં લેવાં પડશે. નહીતર પોળની સંસ્કૃતિ તો ભૂંસાતી જ જશે, પરંતુ અમદાવાદનું હે‌િરટેજ સિટીનું સ્થાન પણ ‘કામચલાઉ’ હોઇ જોખમમાં મુકાશે. છેલ્લા ૧૫ વર્ષમાં શહેરની પોળોના ૧૦ હજાર જેટલા હેરિટેજ મકાનો તૂટીને કોમર્શિયલ ઇમારતોમાં ફેરવાઈ ગયા છે.